CELEX: 62009CO0286
Language: fi
Date: 2010-07-09
Title: Unionin tuomioistuimen määräys (seitsemäs jaosto) 9 päivänä heinäkuuta 2010.#Luigi Ricci ja Aduo Pisaneschi vastaan Istituto nazionale della previdenza sociale (INPS).#Ennakkoratkaisupyynnöt: Corte d'appello di Roma - Italia.#Työjärjestyksen 104 artiklan 3 kohdan ensimmäinen alakohta - Virkamiehet - Vanhuuseläke - Vakuutuskausien karttuminen - Henkilöstösääntöjen VIII liitteen 11 artikla - Euroopan yhteisöjen palveluksessa oltujen kausien huomioon ottaminen - EY 10 artikla.#Yhdistetyt asiat C-286/09 ja C-287/09.

Unionin tuomioistuimen määräys (seitsemäs jaosto) 9.7.2010 – Ricci ja Pisaneschi vastaan Istituto nazionale della previdenza
            sociale (INPS)
      (yhdistetyt asiat C‑286/09 ja C-287/09)
      Työjärjestyksen 104 artiklan 3 kohdan ensimmäinen alakohta – Virkamiehet – Vanhuuseläke – Vakuutuskausien päällekkäisyys – Henkilöstösääntöjen liitteessä VIII oleva 11 artikla – Euroopan yhteisöjen palveluksessa täyttyneiden kausien huomioon ottaminen – EY 10 artikla
      Jäsenvaltiot – Velvoitteet – Velvollisuus toimia vilpittömästi yhteistyössä Euroopan unionin toimielinten kanssa – Unionin toimielimen tai muun elimen palveluksessa täyttyneitä työskentelykausia ei oteta huomioon myönnettäessä varhennettua
         tai tavanomaista vanhuuseläkettä kansallisen järjestelmän mukaisesti – Huomioon ottamatta jättämistä ei voida hyväksyä (EY 10 artikla; henkilöstösääntöjen liitteessä VIII olevan 11 artiklan 2
         kohta) (ks. 32–34 kohta ja määräysosa)
      
      Aihe 
      
         
               Ennakkoratkaisupyyntö – Corte d’appello di Roma – Sosiaaliturvajärjestelmän soveltamisesta yhteisön alueella liikkuviin palkattuihin
                  työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annetun neuvoston asetuksen (ETY) N:o
                  1408/71 tulkinta – EY 17, EY 39 ja EY 42 artiklan tulkinta – Vanhuusetuus – Vakuutuskausien laskeminen yhteen – Euroopan yhteisöjen
                  yhteisessä sairausvakuutusjärjestelmässä täyttyneen vakuutuskauden jättäminen huomioon ottamatta
               
            Ratkaisu 
      EY 10 artiklaa on yhdessä Euroopan yhteisöjen virkamiesten henkilöstösääntöjen kanssa tulkittava siten, että se on esteenä
         sellaiselle kansalliselle lainsäädännölle, joka ei salli niiden työvuosien huomioon ottamista, jotka unionin jäsenvaltion
         kansalainen on suorittanut jonkin unionin toimielimen, kuten Euroopan komission, tai unionin jonkin muun elimen, kuten talous-
         ja sosiaalikomitean, palveluksessa, kansallisen järjestelmän mukaisen eläkeoikeuden saamiseksi riippumatta siitä, onko asianomaisen
         henkilön tapauksessa kyse varhaiseläkkeestä vai tavanomaisesta eläkkeestä.